“จิตรา” ฟังธงตลาดลงหนักแค่ผลกระทบทางเทคนิคระยะสั้น
"จิตรา" ฟังธงตลาดลงหนักแค่ผลกระทบทางเทคนิคระยะสั้น
2 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 15.28 น. อยู่ที่ 1,518.30 จุด ลบ 21.41 จุด หรือ 1.39% สูงสุด 1,540.97 จุด ต่ำสุด 1,517.40 จุด มูลค่าการซื้อขาย 5.39 หมื่นล้านบาท
สำหรับหุ้นที่กดดัชนี 10 อันดับแรกมีดังนี้

โดย นางสาวจิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า การปรับตัวลงของดัชนีตลาดหุ้นไทยในวันนี้เป็นเพียงการปรับลงระยะสั้นจากการขายทำกำไรทางเทคนิคหลังจากที่ตลาดหุ้นไทยได้มีการปรับตัวขึ้นต่อเนื่องมาหลายวัน และเริ่มเข้าเขตซื้อมากเกินไป
อย่างไรก็ตามแนะนำให้นักลงทุนจับตาตัวเลขการจ้างงานนอกภาคเกษตร (Non-farm payroll) ของสหรัฐฯ ที่จะรายงานในคืนนี้ เนื่องจากจะเป็นปัจจัยที่ขับเคลื่อนตลาดหุ้นภูมิภาค รวมถึงตลาดหุ้นไทย อีกทั้งยังคาดว่าจะเป็นแนวทางที่ธนาคารกลางสหรัฐ (FED) จะทำการปรับขึ้นดอกเบี้ยหรือไม่อีกด้วย
ทั้งนี้ นางสาวจิตรา ระบุว่า “การที่ดัชนีปรับตัวลงอย่างหนักนั้น ไม่ได้เกี่ยวกับตัวเลขการจ้างงานนอกภาคเกษตรของสหรัฐฯ เพียงอย่างเดียว เพราะตลาดหุ้นเอเชียนั้น ไม่ได้มีการปรับตัวลงทั้งหมด หากเกิดจากความกดดันเรื่องตัวเลขการจ้างงานนอกภาคเกษตรตลาดหุ้นภูมิภาคจะต้องปรับตัวลงในทิศทางเดียวกัน”